cyanic-selkie/wikianc huggingface dataset:
האימפריה הרומית הקדושה
הדיאט של וורמס
ציור זה מתאר את אחד האירועים החשובים בחייו של מרטין לותר בעת הצגת רעיונתיו בהם דגל כנגד מוסד האפיפיורות הקתולי (בעיר וורמס של האימפריה הרומית הקדושה שבאותו הזמן הייתה בעלת מעמד עיר קיסרית חופשית) מול עיניו של קיסר האימפריה הרומית הקדושה, קרל החמישי. הוא זומן עוד כשהיה מוחרם בידי הכנסייה הקתולית. זאת הייתה למעשה כנראה מהאסיפות הנסיכים הבוחרים החשובות של האימפריה אם לא החשובה מכולן. היה זה אירוע גדול ממדים כאשר תומכיו של לותר הגיעו עם פמלייתו הכוללת אבירים מרובים אל המתחם. כל זאת כאשר הכנסייה הקתולית היושבת ברומא, כועסת עמוקות ומגנה בחריפות אפילו את ההצעה לזמן את לותר לחדר הכינוסים. ההכרעה הייתה נגד לותר אך נחשבת כאירוע מפתח בחייו וכאירוע המסמל את תחילת הרפורמציה הפרוטסטנטית באירופה.
צלבו של לותאר
צלבו של לותאר הוא פריט עשוי זהב טהור מתקופת השושלת האוטונאית של האימפריה הרומית הקדושה (נוצר בסביבות שנת 1000 לספירה). מידותיו עומדות על: 50 ס"מ (גובה), 38.5 ס"מ (רוחב) ו-2.3 ס"מ עומק. הוא נחשב לפיסת אמנות יוצאת דופן השופכת אור על אמנות התקופה והישגיה ולכן מגיעה חשיבותה להבנת הסגנון האמנותי האוטונאי ששלט בתקופה גם אחרי שנות שלטונו של אוטו הגדול. הצלב עצמו המוצג באוצר קתדרלת אאכן מדגיש את החשיבות של קיסרי שושלת האוטונאית מצד אחד להדגיש את כוחם בתרבות ואמנות אך מצד שני גם להדק את קשרם עם האימפריה הרומית העתיקה בעזרת אותן אבני החן ובעזרת הופעת פניו של הקיסר אוגוסטוס, שהרי תארם של הקיסרים של האימפריה היה - "הקיסר אוגוסטוס המושל באימפריה הרומית" (לטינית: Imperator Augustus Romanum gubernans Imperium).
שמו ומקורו טמונים בתקופת שלטונו של הקיסר לותאר השני, קיסר האימפריה הרומית הקדושה, שהורה על יצירת פיסת אמנות זאת על פי שאיפותיו האימפריאליות וההמשכיות של האימפריה הרומית הקדושה.
הרייך השלישי הגרמני
לאחר איחודה של גרמניה כמדינת לאום בשנת 1871 (ר' האימפריה הגרמנית), שמה המאוחר של האימפריה הרומית הקדושה הוא "הרייך הראשון". האימפריה הגרמנית (1871–1918) נקראה "הרייך השני". גרמניה הנאצית קראה לעצמה "הרייך השלישי" כדי לקשר בין המפלגה הנאצית לבין העבר הגרמני הנערץ.
נישואים ביהדות בוכרה
נישואים ביהדות בוכרה הם בדרך כלל פנים-עדתיים, בין יהודים בוכרים לבין עצמם. המנהגים הכרוכים בנישואים אלו מתקיימים בישראל והתקיימו בעבר, בבוכרה ההיסטורית (מרכז אסיה).
לנישואים קודם שידוך, ונהוג שהורי החתן שולחים שדכן להורי הכלה. כאשר שני הצדדים מגיעים להסכם, מתבצע טקס האירוסין, ה-"שירין-חורי" או ה-"ק'אן-חורי" (מילולית: אכילת ממתקים/סוכריות). לאחר מכן מתבצע טקס הנישואין – ה"קידוש".
בימי קדם קיימו יהודי בוכרה, כשאר עדות ישראל, את מנהגי הייבום והחליצה ("חליצו").
לפני שלטון הסובייטים במרכז אסיה, הרוב המוחלט של הנישואין היו מונוגמיים, למרות שהיו מקרים של גברים שנשאו שתי נשים. בדרך כלל אלה היו גברים עשירים או כאלה שהאישה הראשונה שלהם הייתה עקרה.
בימים עברו, היו מקיימים אירוסין בגילאים מוקדמים, ואף מארסים ילדים בעריסתם.
לאחר האירוסין, התקיים טקס ה"ק'ודו-ביני", מפגש הורי החתן והכלה, שם החתן ראה לראשונה את פני הכלה, "רו-בינוטי" (ראיית הפנים). בשבת שלפני החתונה סקרו את הנדוניה של הכלה ונערכה מסיבה לכבוד הכלה. משפחת החתן נתנה מוהר עבור הכלה, "קאלין", אך הנדוניה הייתה בדרך כלל גדולה יותר מהמוהר. ביום ראשון הכלה נלקחה למקווה, וביום שני התבצע טקס ה"ק'וש-צ'ינון", סידור הגבות של הכלה בפעם הראשונה. ביום שלישי נכתבה הכתובה (ה-"כתובו"). ביום רביעי התבצע טקס הנישואין עצמו, על ידי רב, תחת החופה (ה-"חופו"). מיד לאחר מכן התקיימה ה-"טוי", מסיבת החתונה. במרכז אסיה מסיבת החתונה הייתה נפתחת ב"אלאנגא" - מדורה לא גבוהה - לקראת כניסתה הראשונה של הכלה לבית החתן. בשבת שלאחר החתונה חגגו את "שבת חתן", באירוח אצל משפחת החתן.
בעלי השמחה ומקורביהם לבשו בדרך-כלל את הג'ומה, ז'קט מרשים ועשיר העשוי לרוב בעבודת יד, עשוי מבד קטיפה בצבע בוהק וחזק ועליו רקום עיטורי זהב.
יחס הקהילה לנישואים בין עדתיים: מכובדי, זקני ורוב בני הקהילה הבוכרית רואים בנישואים בין עדתיים ומחוץ לעדה הבוכרית כדבר שלילי שאינו מתקבל בקהילה, ולרוב זוכה להתנגדות וביטול מצד ההורים. בנוסף, כיום נישואים בין בני-דודים בקהילה עדיין נחשבים לדבר מקובל.
שימוט
שימוט הוא אירוע של ירידת ציוד נייד (קרון, קטר, רכבת וכדומה) מהמסילה. בדרך כלל שימוט יהיה תוצאה או סיבה של תאונת רכבת, ועלול לגרום נזק לציוד שנשמט ואף לפגיעה באנשים שנסעו בו.
שימוט יכול להיגרם מסיבות שונות:
שימוט עקב כשל מסילתי
כשל מסילתי יכול להיגרם כתוצאה מחבלה, שחיקה שלא טופלה, תנאי סביבה קשים (שינויי טמפרטורה גדולים, קרקע לא יציבה, רעידת אדמה), שימוש בחומרי בנייה לא תקינים ועוד. המשקל הגבוה של רכבות (קטרים וקרונות מגיעים למשקל של עשרות טונות) ומהירותן הגבוהה, מביאים לשחיקה חזקה של המשטח העליון של פסי המסילה, במיוחד בנקודות החיבור בין הפסים, ולאורך זמן עלולים לגרום לעיוותים בצורת הפס ואפילו לשבירתו. כאשר רכבת נעה במהירות גבוהה, די בעיוות קל בצורתו של הפס כדי להביא לאובדן אחיזה בין גלגלי הרכבת והפסים ולגרום לשימוט. לדוגמה התעקמות כלפי חוץ של הפס עקב שינויי טמפרטורה עלול לגרום לרוחב המסילה לגדול מעט כך שיהיה גדול מהמרחק שבין גלגלי הרכבת. שחיקה של נקודות החיבור בין הפסים עלולה לגרום להקפצה של גלגלי הרכבת ולאובדן המגע ביניהם ובין הפסים.
כדי למנוע שימוט עקב גורמים אלו יש צורך מתמיד בבקרת מצב המסילה והערכת המהירות והמשקל המקסימליים שבהם יכולה רכבת לנוע עליה.
שימוט עקב כשל בציוד הנייד
חוגוני הרכבת וגלגליה עומדים בעומסים קשים הנובעים מהמשקל הגדול של הציוד ומהמהירויות הגבוהות שבהן נעה הרכבת. עומסים אלו גורמים לשחיקה מוגברת, וחוסר תחזוקה הולמת עשוי לגרום לשברים בחוגונים, בצירי הגלגלים ואף בגלגלים עצמם.
שימוט עקב מהירות נסיעה גבוהה
גם כאשר מסילה נמצאת במצב תקין לחלוטין יש מגבלת מהירות הנובעת מהחוזק המכני של המסילה ומהתנאים הטופוגרפיים של הדרך. כאשר רכבת נוסעת בעקומה, פועלים עליה כוחות אופקיים (צנטריפוגליים). אם מהירות נסיעתה תהיה מהירה מדי, כוחות אלו עשויים להטות אותה מעט על צידה כך שהגלגלים בצד החיצוני של העקומה יאבדו את המגע עם המסילה. כמו כן, מהירות גבוהה מדי עשויה לגרום נזק למסילה ולגלגלי הרכבת ולגרום לשימוט עקב כשל באחד מהם.
שימוט עקב הגעה לקצה מסילה
כאשר ציוד נייד מסיבי (קטר או רכבת שלמה) מגיע לקצה של מסילה, הוא בדרך כלל יפרוץ את בלם הפגוש שנמצא שם וימשיך אל מעבר למסילה. שימוט כזה עשוי להיות מכוון בעקבות אובדן השליטה על הציוד והסטתו למסילה צדדית המסתיימת בבלם פגוש.
שימוט מכוון
שימוט מכוון מתבצע על מנת להוריד מן המסילה ציוד נייד שאינו בשליטה. ניתן לעשות זאת באמצעות הסטתו למסילה צדדית המסתיימת בבלם פגוש או על ידי שומטן.
סמדר שיפמן
סמדר שיפמן (8 באפריל 1952 – 13 באוגוסט 2020) הייתה חוקרת ספרות ישראלית וראש התוכנית ללימודי נשים ומגדר באוניברסיטת תל אביב.
ביוגרפיה
סמדר שיפמן נולדה ברמתיים (כיום הוד השרון), הבת האמצעית בין שני בנים. אמה הייתה מורה ואביה חבר הנהלת כור תעשיות ודור שביעי בארץ. למדה בתיכון כצנלסון בכפר סבא. שירתה כקצינת שלישות. את לימודיה הגבוהים, מהתואר הראשון עד השלישי, עשתה באוניברסיטת תל אביב. נושא עבודת הגמר לתואר מוסמך: "אספקטים בתאוריה של הקומדיה". נושא עבודת הגמר לתואר דוקטור: "עולמו הפואטי של ויליאם פוקנר". שתיהן בהדרכתו של פרופ' מנחם ברינקר.
שיפמן לימדה שנתיים בסמינר למורים שדה בוקר ולמעלה מעשרים שנה בסמינר הקיבוצים, בעיקר אנגלית כשפה זרה וספרות. לימדה באוניברסיטת תל אביב מאז שנת 1975, מאז שנת 2002 כמרצה בכירה. בין 2014 ל-2018 כיהנה כראש התוכנית ללימודי נשים ומגדר באוניברסיטת תל אביב והייתה עורכת משנה של כתב העת Hebrew Studies.
שיפמן נפטרה ב-13 באוגוסט 2020.
מחקריה
עבודת המחקר של סמדר שיפמן נחלקת לארבעה תחומים עיקריים:
במסגרת מחקר הפואטיקה של יוצרים ומערכות היחסים במכלול יצירתם חקרה את יצירותיהם של פוקנר, המינגווי ומאיר שלו, כפי שהדבר בא לידי ביטוי הן במאמרים והן בספר "טביעת אצבעו של המחבר". היא חקרה עולמות פואטיים של יוצרים ויוצרות נוספים, כמו טוני מוריסון, דויד גרוסמן, פרימו לוי, אורלי קסטל-בלום ואהרן אפלפלד תוך בדיקת הקשר בין עולם פואטי לבין מרכיבים ביוגרפיים, חברתיים ותרבותיים ספציפיים.
אחת ההשלכות של חקר עולמו הפואטי של יוצר היא האפשרות שיצירות מסוגים שונים של אותו יוצר עצמו (שירה ופרוזה, רומאנים וסיפורי ילדים, פואטיקה והתנהגות חוץ ספרותית), מקיימות יחסי גומלין מורכבים מכפי שנהוג להניח בדרך כלל. שיפמן עוסקת במסגרת מחקר זה בלאה גולדברג, דליה רביקוביץ, גרוסמן ואחרים. עד כה בא מחקר זה לידי ביטוי במאמר על אברהם בן יצחק, מאמר המקשר פואטיקה עם התנהגות חוץ ספרותית, בהרצאה בכנס באוניברסיטת בן-גוריון על הפרוזה והדרמה של לאה גולדברג, במאמר על היבטים פואטיים ופוליטיים של המודרניזם אצל דויד גרוסמן, בהתבוננות על גרוסמן כמחזאי, ובהרצאה על רביקוביץ כפרוזאיקונית.
היבט נוסף של עולמם הפואטי של יוצרים, מידת מחויבותם הפוליטית או הלאומית, בא לידי ביטוי במאמרה בנושא זה ("If not Now, When?").
המחקר הנוגע לספרות ישראלית צעירה ולמקומן הבולט של יוצרות בספרות זו בא לידי ביטוי במאמרה של שיפמן על אורלי קסטל-בלום ("מינה ודולי – רעיה ואם"),
על נתן שחם ושולמית לפיד ("תודעה נשית בסיפר ציוני"),
על צרויה שלו ויהודית קציר ("האם אני נמצאת?"), ועל אהרן אפלפלד.
העוסק בדמות האם אצל סופרים וסופרות בני-זמנינו (דויד גרוסמן, מאיר שלו, אורלי קסטל-בלום, אילנה ברנשטיין, אלונה קמחי ועוד). תחום מחקר זה הוא אחד משני התחומים בהם שיפמן מתמקדת בתקופה האחרונה. ב-2017 התפרסם ספרה בנושא זה בסדרת "מגדרים" של הקיבוץ המאוחד. הספר, "שפוטה ונשפטת: דמות האם בסיפורת העברית במפנה האלף" עוסק באימהות כפי שהיא מוצגת בסיפורת העברית משנות התשעים של המאה העשרים ואילך.
במסגרת מחקר הספרות הפנטסטית חקרה את הקשרים שבין יצירות כמו אלה של קפקא, גרסיה מרקס, בורחס, טוני מוריסון, מאיר שלו ואורלי קסטל-בלום. המחקר בא לידי ביטוי במאמרים על טוני מוריסון,
מאיר שלו,
אורלי קסטל-בלום, ועל הפנטסטי כסוגה בת המאה העשרים (תוך הדגמות מקפקא, גרסיה מרקס וטוני מוריסון). בעיקר ריאליזם מאגי, פריצתה של ספרות גבוהה לא ריאליסטית במיוחד בשנות השישים והשבעים של המאה העשרים. העיסוק בסוגה הפנטסטית, בעיקר בריאליזם המאגי, קשור לשאלות הנוגעות לפריצתה של סיפורת לא-ריאליסטית אל מרכז הבמה הספרותית החל בשנות השישים והשבעים של המאה העשרים.
עיסוקה בסוגיות הנוגעות לפרוזה פוסטמודרנית בא לידי ביטוי במאמר על שימוש מודרניסטי ופוסטמודרניסטי באלוזיות אצל מאיר שלו,
תחום זה התרחב לכלל תחום מרכזי אחר בו עסקה. היא כתבה ספר העוסק במעמדה של פרוזה מודרניסטית ופוסטמודרניסטית בסיפורת ישראלית עכשווית. הספר ראה אור ב"הוצאת כרמל"
והוא עוסק בפרוזה של דויד גרוסמן, אורלי קסטל-בלום ומאיר שלו כנציגים בולטים של סופרי שנות התשעים של המאה העשרים, ומציג את מעמדם של סופרים אלה על קו התפר שבין המודרניזם לפוסטמודרניזם. הספר משלב בין מחקר פואטי (יצירותיו של יוצר מסוים), לבין מחקר תקופתי-ז'אנרי (מעמדן של בחירות במודרניזם או בפוסטמודרניזם בתקופה מסוימת בהקשר מסוים).
טביעת אצבעו של המחבר
הספר "טביעת אצבעו של המחבר" עוסק בהעמדה מורכבת של הקשרים בין בחירות עקביות שונות של אותו מחבר. הוא מצביע על כך שהבחירה בסוג מסוים של גיבור קשורה להעדפה של סוג מסוים של חומרי עלילה, חומרי לשון ועולם, ודרכי מסירה. טענתה המרכזית של שיפמן היא שיש גרעין משותף לכל הבחירות העקביות של מחבר/ת, וגרעין זה מלכד את הבחירות לכלל עולם פואטי ייחודי ועצמאי, שאינו זהה לשום עולם פואטי אחר, ובכך אפשר לראותו כ"טביעת אצבע" של המחבר.
יצירתו של פוקנר בנויה על אוקסימורון, כלומר, סתירה פנימית בין מרכיבים של אותה תופעה. הגיבור מכיל סתירה פנימית, העלילה סותרת את עצמה, הלשון עמוסה בסתירות פנימיות מפורשות, והשיפוט הערכי לא רק מורכב אלא פרדוקסלי: אצל פוקנר יכול להיות רצח מוצדק בדם קר.
יצירתו של המינגווי בנויה על לשון המעטה, להגיד מעט ככל האפשר. הלשון דיבורית, הגיבור, שעובר חוויות קשות, מאופק ונזהר מפאתוס. גיבוריו של המינגוויי הם שתקניים, מדברים על מעשיהם, אולם לא על רגשותיהם. כך, למשל, ספרו "למי צלצלו הפעמונים" עוסק בהקשר אידאולוגי טעון – ההתנדבות להילחם במלחמת האזרחים הספרדית, אולם הגיבור עסוק רוב הזמן ברומן עם נערה ספרדייה.
יצירתו של מאיר שליו בנויה על ריבוי או הגזמה – הרבה עלילות, הרבה גיבורים, עלילות שמסתבכות זו עם זו, עושר לשוני רב, תיאורי טבע עשירים וידע רב בגאוגרפיה וזואולוגיה של ארץ ישראל. הריבוי מסתיר, פעמים רבות, כפירה בקיומה של אמת אחת כלשהי.
דברים שרואים מכאן
הספר "דברים שרואים מכאן - דויד גרוסמן, אורלי קסטל בלום ומאיר שלו: מעבר למודרניזם?" עוסק במעמדו של הפוסטמודרניזם בספרות העברית. תיאור יצירותיהם של סופרת פוסטמודרנית מובהקת, אורלי קסטל-בלום, של סופר שנחשב למודרניסט, דויד גרוסמן, ושל סופר המשלב מאפיינים מודרניסטיים עם בחירות פוסטמודרניסטיות, מאיר שלו, מעמיד שאלה בדבר נוכחותו המורכבת של הפוסטמודרניזם בספרות העברית. בניגוד לפוסטמודרניזם האמריקאי, הפוסטמודרניזם הישראלי מסרב להרפות משאלות ערך ושיפוט, ונותר מחויב, גם אם מחויבות זו מורכבת, מסובכת ואף אירונית.
שפוטה ונשפטת
הספר "שפוטה ונשפטת: דמות האם בסיפורת העברית במפנה האלף" שיצא לאור בשנת 2017 בסדרת הספרים "מגדרים" של הוצאת הקיבוץ המאוחד עוסק בדמות האימהות בספרות ישראלית עכשווית. האימהות בספרות נסקרת כצומת של התניות תרבותיות, ספרותיות ופוליטיות. איך מוצגות אימהות בספרות העברית ומדוע לעיתים כה רחוקות הן מוצגות מהפרספקטיבה שלהן, ולא מזו של ילדיהן, מדוע מוצג הקשר עם האם כמעין קשר גורדי, כזה שאין לנתקו ואי-אפשר להפסיק לדבר עליו ולבקר אותו. ספר זה מציג את דמות האם בספרות העברית של העשורים האחרונים, שהיא במידה רבה שק החבטות של סופרים וסופרות כאחד. הספר מאיר שלושה סוגים של כישלון או של אי עמידה בציפיות. הכישלון מן הסוג האחד הוא זה של האם הנוטשת. האם הנוטשת מסתלקת מן התפקיד שיועד לה על ידי התרבות, כלומר, מן החובה לשעבד את עצמה עד תום לצורכי הילד. הכישלון מהסוג השני הוא כישלונה של האם הפולשת, זו שאינה מאפשרת לילדהּ להשתחרר מאחיזתה הלופתת, ולפיכך נתפסת כמי שנכשלת במשימת ההיפרדות המוטלת על האם. הסוג השלישי הוא הסוג הבעייתי ביותר, זה שמכונה בספר "האם הדו-קוטבית". אם זו מעוצבת בסיפורת כפולשת ונוטשת גם יחד, לעיתים לסירוגין, ולעיתים אף בו-זמנית.
הספר עוסק במוסד התרבותי של האימהות, בהקשרים הלאומיים שלו, ובהתגלויותיו ביצירות של יוצרות ויוצרים, ביניהם, דויד גרוסמן, אורלי קסטל-בלום, מאיר שלו, אלונה קמחי, יהודית קציר, אילנה ברנשטיין, חגי ליניק, ורבים נוספים. על כך פרסמה מספר מאמרים.
קישורים חיצוניים
אודות ספריה
ממאמריה בעיתונות
האגודה האמריקנית לכימיה
האגודה האמריקנית לכימיה (באנגלית: The American Chemical Society; בראשי תיבות: ACS) היא אגודה מקצועית הממוקמת בארצות הברית ותפקידה לספק תמיכה למחקר מדעי בשטחי הכימיה. האגודה נוסדה בשנת 1876 באוניברסיטת ניו יורק. לאגודה כרגע מעל 155,000 חברים בכל רמות התארים ובכל שטחי הכימיה, ההנדסה הכימית ובתחומים בעלי זיקה לכימיה. האגודה מקיימת מפגשים לאומיים פעמיים בשנה. במפגשים מכוסים כל תחומי הכימיה. בנוסף מתקיימות ועידות רבות בתחומים ממוקדים. אגף הפרסום של האגודה מפיק מספר כתבי עת ביניהם הכתב העת של האגודה האמריקנית לכימיה. מקור ההכנסה העיקרי של האגודה מגיע משירות תקצירים בכימיה ומפרסומי האגודה. "חדשות הכימיה וההנדסה" הוא מגזין חדשות שבועי היוצא לאור על ידי האגודה ונשלח לכל חבריה.
ההיסטוריה של האגודה
שורשי האגודה בקבוצה קטנה של 35 כימאים אשר נפגשו ב־6 באפריל 1876 בבנין אוניברסיטת ניו יורק. אף על פי שבאותה תקופה הייתה קיימת אגודת מדע אמריקנית (האיגוד האמריקאי לקידום המדע) הרי שההתפתחויות שאירעו בשטח הכימיה דרבנו את אלו שהתכנסו תחת הנחייתו של פרופסור צ'ארלס צ'נדלר מבית הספר למכרות בקולומביה להקים את האגודה האמריקנית לכימיה. צ'נדלר סבר שהאגודה "תהווה זרז רב השפעה למחקר מקורי...,תעורר ותפתח כישורים אשר כעת מתבזבזים בשל חוסר שיתוף פעולה,... תיצור קשר הדוק בין חברי האגודה ותוודא קיום הערכה ראויה למדע הכימיה בקרב הציבור הרחב."
בשלב מסוים הוחלט על המבנה הארגוני של האגודה ואומצה חוקה. צ'נדלר היה מועמד טבעי לנשיא האגודה מאחר שהיה מקימה אולם הוא חש שפרופסור ג'ון ויליאם דרייפר היה בעל שיעור הקומה הראוי כמדען להוביל ארגון לאומי כדוגמת האגודה. בגיל 65 נבחר דרייפר כנשיא האגודה האמריקנית לכימיה. מטה האגודה שכן בניו יורק. נשיאותו של דרייפר הייתה חשובה יותר בשל שמו והמוניטין שיצא לו ופחות בשל השתתפותו הפעילה הארגון.
חטיבות טכניות
האגודה האמריקנית לכימיה הקימה לראשונה חטיבות טכניות בשנת 1908 כדי לטפח חילופי מידע בין מדענים העובדים בתחומי כימיה או תחומי עניין מקצועיים מסוימים. הפעילויות כוללות ארגון מפגשים טכניים בישיבות האגודה, פרסום ספרים ומשאבים, ניהול פרסים והרצאות וניהול אירועים אחרים. חמש החלוקות המקוריות היו: 1) כימיה אורגנית, 2) כימאים תעשייתיים ומהנדסים כימיים, 3) כימיה חקלאית ומזון, 4) כימיה של דשנים, 5) כימיה פיזיקלית ואי־אורגנית. נכון לשנת 2020, יש 32 חטיבות טכניות:
סניפים ארציים
סניפים ארציים מקומיים אושרו בשנת 1890 והם יחידות אוטונומיות של האגודה האמריקנית לכימיה. הסניפים בוחרים מנהלים משלהם ובוחרים נציגים בארגון האגודה האמריקנית לכימיה הלאומי. הסניפים המקומיים מספקים גם הזדמנויות פיתוח מקצועי לחברים, מארגנים אירועי הסברה לקהילה, מציעים פרסים ומנהלים פעילויות אחרות. הסניף ברוד איילנד היה הסניף המקומי הראשון של האגודה שניפתח בשנת 1891. נכון לשנת 2020, יש 185 סניפים מקומיים של האגודה האמריקנית לכימיה בכל 50 המדינות, מחוז קולומביה ופוארטו ריקו.
סניפים בין־לאומיים למדעי הכימיה
סניפים בין־לאומיים למדעי הכימיה מאפשרים לחברי האגודה האמריקנית לכימיה מחוץ לארצות הברית להתארגן באופן מקומי לחילופים מקצועיים ומדעיים. נכון לשנת 2020, יש 25 סניפים בין־לאומיים למדעי הכימיה:
פעילות חינוכית
האגודה מממנת את אולימפיאדת הכימיה האמריקנית הלאומית, תחרות שבאמצעותה נבחר לבסוף צוות בן ארבעה אנשים לייצג את ארצות הברית באולימפיאדת הכימיה הבינלאומית. האגודה מחלקת החינוך בתחום הכימיה מספקת מבחנים עבור תת־תחומים מגוונים של הכימיה. שני המבחנים היותר שכיחים הם מבחנים ברמת סטודנטים לתואר ראשון עבור כימיה כללית וכימיה אורגנית כל אחד מהמבחנים מכיל 75 שאלות רבות ברירה. הזמן המוקצה לכל מבחן הוא 110 דקות.
המחלוקת בנוגע ל PubChem
מאז הקמת בסיס הנתונים לתרכובות כימיות, המכונה PubChem, על ידי המרכז הלאומי למידע ביוטכנולוגי שידלה האגודה את המרכז ואת הגופים המפקחים עליו להפסיק את מאמצי הרחבת בסיס הנתונים. הסיבה היא שהאגודה משווקת את שירות התקצירים בכימיה הפרטי שלה. ב־23 במאי, שנת 2005, יצאה האגודה בהצהרה לעיתונות :
בלה שומודי
בלה שומודי או שומוג'י (במקור עד 1890 שטיינר, בהונגרית: Somogyi Béla; הלאשטו, 16 במאי 1868 – אויפשט, 17 בפברואר 1920) היה מורה, סופר, מתרגם, עיתונאי יהודי-הונגרי היה העורך של העיתון של המפלגה הסוציאל-דמוקרטית ההונגרית נפסבה (קול העם), חבר האספה הלאומית ההונגרית (חבר פרלמנט) שומודי נרצח על ידי יחידות הטרור הלבן (בהונגריה המונח שימש בתקופת אוגוסט 1919 – דצמבר 1921 את יחידות החיסול החמושות הלא צבאיות בידיעה ואפילו בפיקוד המפורש של ההנהגה הבכירה, כמו משרד ההגנה) בגין כתיבתו העיתונאית של שומודי, בה תקף יחידות ימין קיצוני אלה.
קורות חיים
שומודי נולד במערב טרנסדנוביה בכפר הונגרי קטן שמספר תושביו לא עלה על 100. הוא למד במכללה להכשרת מורים כמה קילומטרים מכפר הולדתו בצ'אקובץ שנמצאת היום בקרואטיה, על הגבול עם הונגריה (אז האימפריה האוסטרו-הונגרית). בשנת 1893 הפך למורה במערכת החינוך הממלכתית בוישאו דה סוס בטרנסילבניה, היום ברומניה, אז הונגריה באימפריה האוסטרו הונגרית. מאמריו הראשונים הופיעו בשם הבדוי שוּהוֹגוֹ בעיתון נפסבה בשנים 1895–1896. בשנת 1897 עבר לבודפשט. הוא הפך אז לעורך של נפסבה במשך שמונה חודשים בשנים 98–1897, אך נאלץ לעזוב את העיתון בגלל מחלוקת בתוך המפלגה. לאחר מכן קיבל עבודה שוב כמורה בבית ספר יסודי פרברי. בינתיים, קיבל הסמכה להוראה גם בבתי ספר תיכוניים ולימד בבית ספר ריאלי ולאחר מכן במסחרי. משנת 1903 היה כתב חיצוני בנפסבה ולאחר שהעיתון הפך לעיתון יומי בשנת 1905 הפך לחבר מערכת קבוע. במקביל יזם את הקמת "ארגון המורים" באיגוד מקצועי ובשנת 1906 ערך את העיתון "עידן חדש" שהיה איתון האיגוד המקצועי של המורים. הוא נבחר לנשיא התאחדות המורים ההונגרית (MTSZE) שהוקמה באותה שנה. התקנון של האיגוד (MTSZE) לא אושר על ידי השר הרוזן אלברט אפוני, כתוצאה מכך שומודי הפסיק לזמן מה את הופעת עיתון האיגוד, אך בשנת 1910, לאחר שהתקנות אושרו על ידי שר החינוך באותה התקופה, העיתון שוב הופיע בעריכת זולטאן ציגאני, ושומודי היה המו"ל. שומודי היה מזכיר מדיני (סגן שר) לחינוך ציבורי בממשלת מיהאי קארואי שהוקמה אחרי מהפכת החרציות והיה חבר בקואליציה האזרחית-הסוציאל-דמוקרטית. בתקופת הרפובליקה הסובייטית ההונגרית לא לקח חלק בשלטון (רשות מבצעת) בגלל הסתייגותו הרעיונית. הוא מתח ביקורת על הדיקטטורה של הפרולטריון כחבר "האספה הלאומית של המועצות" ברפובליקה, למעשה הפרלמנט. לאחר נפילת הרפובליקה ערך את העלונים הסוציאל-דמוקרטיים, ומספטמבר 1919 הפך לעורך האחראי של היומון נפסבה.
רציחתו
בגלל מאמריו נגד הטרור הלבן, שני קצינים ביחידת אוסטנבורג לקחו אותו מהמערכת יחד עם חבר מערכת אחר, בלה בצ'ו, הם נרצחו צפונית לבודפשט וגופותיהם הושלכו לדנובה. העוצר של הונגריה מיקלוש הורטי וגם ראש הממשלה סיווגו את הרצח כמעשה של יחידים. העבריינים לא הועמדו לדין, אם כי המשטרה פתרה את התיק במלואו. ברציחות ניתן לקבוע גם את אחריותו של עוצר הונגריה, מיקלוש הורטי.
ביום 29 באפריל 1944 הוציאה ממשלת הונגריה תקנה האוסרת קריאת/מכירת/הצגת יצירותיהם של סופרים/משוררים/מחזאים הונגרים-יהודים על פי רשימת סופרים אסורים שפורסמה כנספחת לתקנה (118 יוצרים) וכן איסור קריאת/מכירת/הצגת יצירותיהם של סופרים זרים-יהודים שתורגמו להונגרית והופיעו אף הם בנספח של התקנה (34 יוצרים). שמו של בלה שומודי נכלל ברשימה.
משפחתו
בתו יולן שומודי (1902-1991) הייתה אשתו של לאיוש הטווני.
ברומותימול כחול
ברומותימול כחול (הקרוי גם BTB או דיברומותימולסולפואפתלאין) הוא אינדיקטור pH כימי המיועד לגלות חומצות ובסיסים חלשים (ערכי pH של 6 עד 7.6).
החומר פועל כחומצה חלשה בתמיסה, ולכן יכול להיות במצב של חומצה (צהוב) או בסיס (כחול). במצב נייטרלי הוא ירוק. הוא משמש לעיתים גם כצבען לדגימות ביולוגיות למיקרוסקופ. בשימוש זה הוא כבר כחול, ונעשה שימוש בטיפה או שתיים על זכוכית דגימה מכוסה מים. לעיתים החומר משמש לצביעת דפנות תא או גרעינים תחת המיקרוסקופ.
החומר משווק על פי רוב כמוצק, כמלח נתרן של אינדיקטור החומצה.
ברומותימול כחול משמש לזיהוי חומצות ובסיסים חלשים. משתמשים בו בבריכות ובאקווריומי דגים, כמו גם למדידת נוכחות של חומצה פחמתית בנוזל.
הוא משמש גם לשלילת ירידת מי שפיר, ולצורך זה משווק כנוזל צהוב או כתחבושות היגייניות המכילות את החומר. מי השפיר הם בסיסיים, וגורמים לברומותימול להכחיל, אך גם דלקת בדרכי השתן עלולה לגרום לחומר להכחיל.
ערך ה-pKa לברומותימול כחול הוא 7.10.
תמה
תֵּמָה (בלטינית: Thema; מיוונית עתיקה: θέμα שמקורה במילה τίθημι (טיתמי) – לשים במקום) או נושא היא רעיון מרכזי הנמצא בבסיס יצירה אמנותית (בספרות, אמנות פלסטית, מוזיקה, אדריכלות וכיוצא בזה) או מוסר השכל הנמצא בבסיסה של אותה יצירה. לרוב, אותו מוסר השכל מתייחס לחברה, למשמעות החיים או לטבע האנושי, ומדובר ברעיון אוניברסלי ועל-זמני, ולא ברעיון השייך לתרבות או חברה מסוימת.
התמה לרוב אינה מצוינת במפורש ביצירה, והיא ניתנת להסקה מבחינת הרעיונות השונים העולים מן היצירה.
ביצירה ספרותית
את התמה ניתן להסיק מבחינת השילוב בין העלילה, הרקע ומיקום העלילה, הדמויות (מהותן ואופיין) והקונפליקט ביצירה. התמה מהווה רקע לסיפור, וכולו מתבסס עליה ומשולב בה.
כך, לדוגמה, מחזהו של ויליאם שייקספיר "רומיאו ויוליה", המבוסס על ספרו של מטאו בנדלו "ההיסטוריה הטראגית של רומיאו ויוליה" מבוססים על תמות חוצות-תרבות של "הסכנות באי-ציות למשפחה/לחברה", "הסכנות העולות מחוסר יושר" ו"מורכבות הקונפליקט בין המוסר האישי לנורמה החברתית".
מרבית יצירות האמנות ויצירות הספרות מבוססות על תמות על-תרבותיות אלה, ולכן בני תרבויות שונות מסוגלים להבין ולהתקשר רגשית אל יצירות שנוצרו בתרבויות אחרות ובתקופות אחרות.
טכניקות ספרותיות
ישנן מספר טכניקות ספרותיות המשמשות להדגשת התמה שבבסיס הסיפור:
לייטוורטשטיל ולייטמוטיב
לייטוורטשטיל (מגרמנית: Leitwortstil) הוא שימוש מכוון במשפטים החוזרים על עצמם או במוטיב החוזר על עצמו - כך, לדוגמה, החזרה המצויה ב"אלף לילה ולילה" ומופיעה בראשית כל פרק ובסיומו מדגישה את התמה שבבסיס העלילה ומקשרת את הסיפורים השונים לתמת מסגרת אחת. ראו גם לייטמוטיב.
מבנה תמטי
מבנה תֵּמָטִי (באנגלית: Thematic patterning; על פי האקדמיה ללשון העברית: מבנה נוֹשְׂאִי) הוא מבנה ספרותי בו נושא מרכזי חוזר ומופיע שוב ושוב ברכיבים וחלקים שונים במהלך העלילה או בתוך יסודות ספרותיים שונים של המלל. ובמלים אחרות זהו שימוש במוטיב מסוים החוזר באלמנטים שונים או באירועים שונים בעלילה. לדוגמה: מוטיב החוזר ונשנה בכל אחד מ"סיפורי אלף לילה ולילה" הוא "אומץ" וגם "נאמנות". מוטיבים אלה מהווים תמה בבסיס הסיפור, וביחד - תמה לאוסף כולו. לפיכך סיפורים אלו כתובים במבנה תמתי, שנושאיו הם אומץ ונאמנות.
תמות באדריכלות
תמה יכולה להיות רעיון הנמצא בבסיסו של מבנה אדריכלי מסוים או אף בבסיסו של תכנון אורבני אזורי. התמה משלבת בתוכה את הרעיונות השונים המרכיבים את המתחם ולרוב אינה גלויה על פניה.
לדוגמה: בניין בית המשפט העליון בירושלים, בנוי בסגנון האופייני לתקופת בית המקדש השני, אולם בבסיס המבנה שלוש תמות: הקשר ההיסטורי לירושלים, הקשר הרוחני לצדק - תמה של הצדק כפי שהוא מופיע בפסוקים שונים בתנ"ך, ותמה אוניברסלית של צדק. תמה זו משתקפת באלמנטים שונים של המבנה ומבחירת מיקום החלונות והעיטורים של המבנה, ומשפיעה על מראו הכללי של המבנה ועל הסגנון בו נבנה. כך לדוגמה, חומת האבן החוצה את המבנה ובה שערים הבנויים בסגנון תקופת הבית השני מסמלת מחד את חומת ירושלים ואת הכותל המערבי (התמה ההיסטורית), את שערי העיר אליהם באו בתקופת התנ"ך לקבל צדק (התמה הרוחנית לאומית), ואת השערים הפתוחים כיום לכל המבקש צדק (התמה האוניברסלית), וכך לדוגמה גם אמת המים בחצר המבנה מסמלת את מקורה של ירושלים סביב מעין הגיחון ואת נקבת חזקיהו (התמה ההיסטורית), את קו הצדק שהוא ישר (תמת הצדק בתנ"ך - התמה הלאומית), ואת הקו הישר המוליך למסקנה אחת צודקת (התמה האוניברסלית).
מדבריות קליפורניה
המדבריות של קליפורניה (באנגלית: Deserts of California) הן מדבריות במדינת קליפורניה שבארצות הברית אשר לכל אחת מהן מערכת אקולוגית ובתי גידול ייחודיים משלהן. המדבריות של קליפורניה מהווים גם אזור תיירותי פופולרי.
גאוגרפיה
ישנן שלושה מדבריות עיקריות במדינת קליפורניה – מדבר מוהאבי, מדבר קולורדו, ומדבר האגן הגדול. מדבר מוהאבי נתחם בהרי טהאצ'פי מצפון-מערב, בהרי סן גבריאל והרי סן ברנרדינו מדרום, ומשתרע מזרחה עד לגבול של קליפורניה עם אריזונה ולגבול של קליפורניה עם נבדה. מדבר קולורדו ממוקם בפינה הדרום-מזרחית של קליפורניה, וממשיך לתוך מקסיקו ואריזונה. מדבר האגן הגדול שוכן ממזרח לסיירה נבדה ומשתרע מזרחה לתוך מדינת נבדה.
המדבריות מקיפות חלקים מהמחוזות לאסן, פלומאס, מונו ואיניו + כל מחוז אימפריאל + חלקים ממחוזות לוס אנג'לס, קרן, סן דייגו וריברסייד + ורוב צפון ומזרח מחוז סן ברנרדינו.
היסטוריה
לפני שהאירופאים גילו את אמריקה הצפונית התגררו באזור זה שבטים אינדיאנים, כמו שבט המוהאבי (באזור מדבר מוהאבי), שבט הצ'מהואווי (באזור מדבר האגן הגדול) ושבט הקוצ'אן (באזור מדבר קולורדו) – כולם היו ציידים-לקטים.
החל מהמאה ה-18 מגלי הארצות האירופאים החלו לחקור את אזור המדבריות. פרנסיסקו גארס, נזיר פרנציסקני, היה האירופאי הראשון שחקר את מדבר קולורדו ומדבר מוהאבי – במהלך שנת 1776. גארס תיעד בכתביו מידע רב אודות הילידים שגרו באותה העת באזור המדבריות.
מאוחר יותר, כאשר האינטרסים האמריקאיים החלו להתפשט לעבר קליפורניה, החלו מגלי ארצות אמריקאים שונים החלו גם כן לחקור את מדבריות קליפורניה. בשנת 1826 חקר ג'דדיה סמית את מדבר האגן הגדול ואת מדבר מוהאבי, ולבסוף הגיע למיסיון סן גבריאל. ג'ון פרימונט חקר את מדבר האגן הגדול, והוכיח כי מים לעולם לא זרמו ממנו אל האוקיינוס.
הבהלה לזהב בקליפורניה האיצה באופן מהותי את הפעילות הכלכלית באזור המדבריות של קליפורניה. באותה התקופה כריית כסף, זהב ועופרת הפכו לפעילויות בולטות במדבר מוהאבי ובמדבר האגן הגדול.
תיירות
בשנת 1994 נחקק החוק להגנת המדבריות של קליפורניה במטרה להגן על מיליוני הדונמים אשר בפארק הלאומי עמק המוות, בפארק הלאומי עץ יהושע, ובשמורה הלאומית מוהאבי. בתוך הפארקים והשמורות הללו המבקרים יכולים לצפות בנופים, צמחים ובעלי חיים ייחודיים.
יקנה (סוג)
יקנה (שם מדעי: Jacana) הוא סוג של עופות מים ממשפחת היקאניים החיים באמריקה המרכזית ובאמריקה הדרומית.
מאפיינים
לעופות אלה אצבעות רגליים ארוכות במיוחד העוזרות להם להלך על המים. הם בעלי ראש וחזה שחורים, דלדל ורוד על מקורם ומקורים צהובים. הכנפיים חומות.
במינים אלה הנקבות גדולות מהזכרים, תוקפניות יותר ופוליגמיות - התנהגות נדירה אצל נקבות עופות. היקאנות ניזונות מחרקים, חסרי חוליות וזרעים.
קרול פילץ
קרול פילץ (בפולנית: Karol Piltz; 7 בפברואר 1898 – ספטמבר 1939) היה שחמטאי פולני.
פילץ ייצג את פולין באולימפיאדת השחמט 1924, אולימפיאדת השח הבלתי רשמית בפריז בשנת 1924, שם חלק מקום 21-31 בתחרות הניחומים עם 6 נקודות (ניצח: קארל הרומאדקה),.
פילץ חלק מקום 3-7 באליפות השחמט הראשונה של פולין שהתקיימה בורשה בשנת 1926 (ניצח: דויד פז'פיורקה) וחלק מקום 17-18 בתחרות יורטה בשנת 1937 (אליפות פולין הרביעית, ניצח: סבלי גריגורייביץ' טרטקובר)
פילץ, ביחד עם חברי קבוצת השחמט של ורשה זכה במדליית זהב בתחרות הראשונה לקבוצות שהתקיימה בפולין בשנת 1929. יתר חבריו לקבוצה היו משה בלאס, רפאל פיינמסר, פאולינו פרידמן, סטניסלב קון, ליאון קרמר, הנריק פוגוריאלי.
פילץ מת במהלך המצור על ורשה בחודש ספטמבר 1939.
קונון (מיתוגרף)
קונון (ביוונית: Κόνων; סוף המאה ה-1 לפנה"ס ותחילת המאה ה-1 לספירה) היה פילולוג ומיתוגרף יווני מתקופת אוגוסטוס קיסר.
קונון חיבר יצירה ששמה "סיפורים" (Διηγήσεις), המוקדשת לארכלאוס פילופאטור, מלך קפדוקיה. היה זה אוסף של 50 סיפורים המתייחסים לתקופה המיתית וההירואית, ובמיוחד לייסודן של מושבות.
דיון כריסוסטומוס מזכיר רטוריקן בשם "קונון", שייתכן וניתן לזהותו עם קונון המיתוגרף.
הסיפור ה-40 ביצירה מתאר את תולדותיה של אנדרומדה ומקשר אותה עם העיר יפו, בהתאם למסורת ארוכה בספרות היוונית, אולם אינו מציין שהיא נמצאת בארץ יהודה, אלא בארץ שנקראה באותו הזמן "יפו", שקיבלה את שמה מעיר החוף ו"נקראה לאחר מכן פיניקיה".
אקרנאס
אקרנאס (ליטאית: FK Ekranas) הוא מועדון כדורגל ליטאי מהעיר פוניבז'. המועדון נוסד בשנת 1964. במהלך ההיסטוריה זכה המועדון ב-8 אליפויות הליגה הליטאית בשנים: 1985 (ליטא הסובייטית), 1993, 2005, 2008, 2009, 2010, 2011 ו-2012, נוסף לכך זכה המועדון חמש פעמים בגביע הליטאי בשנים: 1985, 1998, 2000, 2010 ו-2011, כמו כן גם בסופרקאפ הליטאי בשנים: 1998, 2006, 2010, 2011 ו-2012.
ב-5 בנובמבר 2004, לפני ההפסד במשחק האליפות נגד קובנה, המועדון הורחק מהליגה הראשונה בהחלטה שנויה במחלוקת של ההתאחדות לכדורגל בליטא לליגה השנייה עקב מכירת משחקים, אך יום למחרת הוחלט להחזיר את הקבוצה לליגת העל.
בשנת הופסקה הפעילות של המועדון, שחודשה בשנת  וכיום המועדון משחק בליגה הליטאית השנייה.
אליס לי
אליס לי (אנגלית: 1858–1939) הייתה מתמטיקאית וסטטיסטיקאית בריטית.
ביוגרפיה
לי למדה בקולג' בדפורד של אוניברסיטת לונדון בין 1876 ל-1884, והייתה אחת הנשים הראשונות להן הוענק תואר אקדמי באוניברסיטה זו. לאחר סיום לימודיה נשארה בקולג' עד 1916, כמרצה למתמטיקה ולפיזיקה.
ב-1895 למדה קורס בסטטיסטיקה אצל קרל פירסון, ושם החלה התעניינותה בביולוגיה אבולוציונית. היא הייתה לתלמידת מחקר של פירסון. מחקרה עסק במתאם בין גודל הגולגולת והיכולות האינטלקטואליות. מחקרה בדק שלוש קבוצות: סטודנטיות בקולג' בדפורד, מרצים גברים באוניברסיטת לונדון, וקבוצה של חוקרים ידועים (גברים) בתחום האנטומיה. המחקר העלה כי אין כל קשר בין גודל הגולגולת ורמת האינטליגנציה של בעל, או בעלת הגולגולת. המחקר פורסם ב-1899 ועורר מחלוקת רבה, כיוון שהפריך את הדעה שהייתה מקובלת אז כי גברים הם אינטליגנטיים יותר מנשים. פירסון התייצב לצידה ותמך בתוצאות המחקר. הוא פרסם שני מאמרים בהם הדף את הביקורת שהוטחה במחקר של לי. עבור מחקר זה הוענק לה תואר דוקטור בשנת 1901. ב-1909 ערך פרנקלין מאל מחקר נוסף בנושא, אשר אישש לחלוטין את תוצאות מחקרה של לי, לפיו אין הבדל בין המוח הגברי והמוח הנשי.
לי עבדה עם פירסון עוד משנת 1892, תחילה כעוזרת מחקר, ובהמשך כחוקרת מן המניין. בתקופת עבודתה במעבדה, מ-1892 עד 1907, פרסמה ארבעה מחקרים כחוקרת עצמאית, והייתה שותפה לעוד 26 פרסומים מדעיים. עם זאת, סירבה פעמיים לציון שמה כחוקרת במאמרים מדעיים, בטענה כי תרומתה למחקרים האלה הייתה מועטה, ולכן אין הצדקה לכך. מחקריה התמקדו בתחום השונות הביולוגית, ענף של הביולוגיה האבולוציונית.
בזמן מלחמת העולם הראשונה נרתמה למאמץ המלחמתי כמחשבת, ותפקידה היה לחשב מסלולי פגזים נגד מטוסים, במסגרת הפיתוח שלי כלי נשק אלה.
כאשר פרשה לגמלאות בשנת 1923, התברר כי קיצבת הזיקנה לה הייתה זכאית בזכות עבודתה בבדפורד קולג' נמוכה מכדי לאפשר קיום בכבוד. פירסון התערב שוב לטובתה, ופנה למשרד הפנים. בזכות פנייתו הוענקה ללי גימלה מיוחדת עבור תרומתה לקידום המדע.
סטניסלב קון
סטניסלב קון (בפולנית: Stanisław Kohn; 1895–1940) היה שחמטאי יהודי-פולני.
קריירה
קון ייצג את פולין באולימפיאדת השחמט 1924, אולימפיאדת השח הבלתי רשמית בפריז בשנת 1924, שם חלק מקום 21-31 בתחרות הניחומים עם 6 נקודות  (ניצח: קארל הרומאדקה).
בשנת 1925 ניצח קון באליפות ורשה בשחמט. בשנת 1926 חלק מקום 3-7 אחרי דויד פז'פיורקה ופאולינו פרידמן באליפות השחמט הראשונה של פולין. בשנת 1927 חלק מקום 5-7 בתחרות לודז, אליפות פולין השנייה (ניצח: עקיבא רובינשטיין) וחלק מקום ראשון עם ליאון קרמר באליפות ורשה.
קון, ביחד עם חברי קבוצת השחמט של ורשה זכה במדליית זהב בתחרות הראשונה לקבוצות שהתקיימה בפולין בשנת 1929. יתר חבריו לקבוצה היו משה בלאס, רפאל פיינמסר, פאולינו פרידמן, קרול פילץ, ליאון קרמר, הנריק פוגוריאלי.
היה רופא במקצועו.
מסילת מודיעין–ענבה
מסילת הרכבת מודיעין–ענבה היא מסילת רכבת אשר מחברת את מודיעין-מכבים-רעות למסילת ירושלים–גנות ומשם לתל אביב-יפו ולרשת המסילות הארצית.
המסילה מתחילה בצומת דניאל ומסתיימת בתחנת הרכבת מודיעין מרכז. קיימת תוכנית עתידית להארכתה מצפון לתחנת מודיעין מרכז (קו M העתידי).
תוואי המסילה
המסילה כוללת שלושה חלקים, השניים הראשונים הם חלק מהמסילה לירושלים והחלק השלישי (כפר דניאל – מודיעין) הוא מסילה זו.
תל אביב – נמל התעופה בן-גוריון
הקטע הראשון של הקו מחבר את תל אביב לנמל התעופה בן-גוריון. הוא מתפצל מקו תל אביב לוד במרכזו של כביש 1 בין המחלפים גנות ושפירים ב"פיצול גנות", עובר במנהרה מתחת לכביש 1, מחלף שפירים ונחל שפירים, וממשיך במערך חפיר וגשרים עד לתחנת נמל התעופה בן-גוריון, השוכנת מתחת לבניין טרמינל 3. העבודות לבניית קטע זה החלו בשנת 2001 והוא החל לפעול באוקטובר 2004, סמוך לתחילת פעולת טרמינל 3. פעילות הקו זכתה להצלחה, ורבים עושים בו שימוש כדי להגיע לנמל התעופה. בעקבות פתיחתו הקו לנתב"ג החלה הרכבת לפעול בשעות הלילה במהלך כל ימות השבוע בקו נהריה–חיפה–תל אביב–נתב"ג.
נמל התעופה בן-גוריון – כפר דניאל
לאחר נמל התעופה בן-גוריון, עובר התוואי מעל כביש 1 בגשר שאורכו 550 מטר. בסיום הגשר נמצא מחלף רכבות (צומת תעופה) שמאפשר לרכבות הבאות מהדרום לפנות לכיוון נמל התעופה וכך לקיים שירות בין באר שבע לנמל התעופה. הקו ממשיך בקו ישר דרומית למושבים בן שמן וגינתון (תוואי כביש 1 עובר אותם מצפון), חוצה את כביש 6 ועובר בשתי המנהרות מתחת לגבעה בה התגלו הקברים ליד כפר דניאל, המנהרה 11 (במספור הישן, מנהרה 23) והמנהרה 10 (במספור הישן, מנהרה 22). מתחת לכביש מספר 1 הוא עובר במנהרה 12 (במספור הישן, מנהרה 24) לכיוון כפר דניאל.
העבודות בקטע נמל התעופה בן-גוריון – כפר דניאל החלו בשנת 2002 והסתיימו בשנת 2007. עיכוב משמעותי בעבודות נבע מגילוי אתר קבורה עתיק סמוך למעבר הרכבת מתחת לכביש 1 לעבר כפר דניאל. כדי להימנע מעימות החליטה הרכבת לחפור מנהרה מתחת לאתר ולעכב את פתיחת הקו למודיעין בשנה.
כפר דניאל – מודיעין
באזור כפר דניאל (צפונית למחלף ענבה) מתפצלת המסילה ממסילת גנות - ירושלים: המסילה לירושלים עוברת דרך מנהרת הקשתות (מנהרה 13), ומעליה עוברת המסילה למודיעין הפונה מזרחה לאורך כביש 431, מעל גשר מס' 15 (קשת מסילתית) וגשר מס' 17 (מעל שד' המלאכות) עד לתחנות פאתי מודיעין, אחרי התחנה המסילה עוברת מעל גשר, נכנסת למנהרה מתחת לשכונת ציפורים, יוצאת באזור פארק ענבה ונכנסת כעבור 150 מטר לתחנת מודיעין מרכז התת-קרקעית בעומק כ-15 מטרים, אורך מקטע זה הוא כ-7.5 ק"מ.
תחנת הרכבת פאתי מודיעין נפתחה ב-1 בספטמבר 2007, ותחנת הרכבת מודיעין – מרכז נפתחה ב-1 באפריל 2008.
קשת מודיעין
בשנת 2016 החלה הקמת קשת מודיעין, קשת מסילתית המחברת את המסילה היוצאות ממודיעין מזרחה אל מסילת ירושלים–גנות ומאפשרת הפעלת קו נוסעים פרברי בין מודיעין – מרכז לירושלים – יצחק נבון. הקשת מתחילה בתחנת פאתי מודיעין ומורכבת מ-3 גשרים:
הקשת מתחברת למסילת ירושלים–גנות בצומת רכבתי הנקרא "מחלף ענבה" (אשר נמצא ממזרח למחלף והוא שונה מ"צומת דניאל" שנמצא במערבו). אחת המסילות מתחברת ישירות לגשר ואחת עוברת במעבר התת-קרקעי 2B.
ב-25 בפברואר 2022 בוצעה נסיעת מבחן אשר חנכה את התשתית החשמלית החל מ"מחלף ענבה" הרכבתי ועד לתחנת הרכבת מודיעין מרכז.
ב-31 במרץ 2022 החל לפעול קו הנוסעים הפרברי בין תחנות מודיעין מרכז ופאתי מודיעין לבין תחנת ירושלים יצחק נבון. הפתיחה תוכננה לשנת 2020 אך נדחתה ל-31 במרץ 2022.
הקשת הייתה חלק מפרויקט A1, הקמת קו הרכבת המהיר לירושלים, והיא תוכננה להיפתח כבר ב-2012, אבל העיכוב בפרויקט הקו המהיר גרם לעיכוב בפרסום מכרזי הקשת והרחבת תחנת פאתי מודיעין, עקב כך בוטלה המנהרה שתוכננה לעבור מרציפי התחנה, תחת כביש 431 אל חניון הרכב והיא הוחלפה בגשר הולכי רגל.
מסילת רוחב בין נתיבי כביש 431
בשנת 2019 החלה בנייתה של מסילת ראשון לציון - מודיעין, עם סיום בנייתה מקטע זה יצטרף למסילה רציפה מתחנת מודיעין מרכז, בין מסלוליו של כביש מס' 431 עד לתחנת הרכבת ראשון לציון משה דיין. חיבור זה יאפשר גישה ישירה לקו A1 ולמודיעין מהפרברים הדרומיים של תל אביב ומערים כגון רחובות ואשדוד ללא צורך בנסיעה לתל אביב והחלפת רכבות לכיוון ירושלים או מודיעין.
סנט גאלן
סנט גאלן הוא מנזר בנדיקטיני עתיק בשווייץ הקרוי על שם, סביבו התפתחה העיר סנט גאלן. כיום השם משמש מספר מקומות ומוסדות בשווייץ. {{פירושונים|
ראו גם
}}
לואיס קרלוס פרסטס
פרסטס וחייליו נאלצו בסופו של דבר לברוח לבוליביה, שם הוא נענה לחיזוריהם העיקשים של הקומוניסטים ונסע למוסקבה. כשחזר לברזיל באמצע שנות ה-30 כבר היה חבר המפלגה הקומוניסטית. הוא עמד בראש ה-ANL, חזית מאוחדת שהפכה לתנועת המונים שנלחמה בשלטון הלאומני של ז'טוליו ורגאס ובפשיזם שהתעורר (ראו אינטגרליזם ברזילאי). ורגאס הוציא את ה-ANL אל מחוץ לחוק והוביל אותה בכך להתארגנות מזוינת. פרסטס ואשתו הגרמניה ממוצא יהודי, אולגה בנאריו, נתפסו. היא הוסגרה לנאצים ונרצחה במחנה הריכוז ראוונסבריק, והוא הושלך לכלא עד 1945, אז קיבל חנינה. פרסטס המשיך לחלוש על המפלגה הקומוניסטית בברזיל עד שנות ה-70.
פרסטס הפך לאגדה, בין השאר, כיוון שגילם שילוב של שני דגמי המהפכנים: הגיבור המסתער והקדוש המעונה.
ז'ורז' אמאדו כתב ב-1942 ביוגרפיה בשם O cavaleiro da esperança שתורגמה לעברית ב-1953 כלואיס קרלוס פרסטס אביר התקוה.
נפטצ'י באקו
נפטצ'י באקו (באזרית: Neftçi Peşəkar Futbol Klubu), המכונה נפטצ'י (Neftçi) הוא מועדון כדורגל אזרי מהעיר באקו, המשחק בליגת העל האזרית.
בשנת 2012 היה נפטצ'י למועדון האזרי הראשון שהעפיל לשלב בתים של תחרות אירופית, לאחר שהקבוצה העפילה לשלב הבתים בליגה האירופית לעונת 2012/2013.
עידן ברית המועצות
מאז 1922 נערכו אליפויות ברית המועצות בהשתתפות קבוצות עירוניות. בשנת 1937 הוחלט לארגן את האליפות בהשתתפות מועדונים רשמיים. באותה תקופה, אף על פי שהרפובליקה הסובייטית הסוציאליסטית של אזרבייג'ן ייצגה כמה אזורים, תחום הנפט כמעט נשכח. עם זאת, באותו זמן, באקו כבר צברה מוניטין של עיר נפט. לכן, אלה שעבדו בתחום "הזהב השחור" הקימו עד מהרה קבוצת כדורגל ב-18 במרץ 1937.
הסמל היה האות "H" של האלפבית הקירילי על רקע אסדת נפט - האות הראשונה של המילה "נפטיאניק". כמובן שגם צבע ה"זהב השחור" היווה את הבסיס לסמל. באותה תקופה, יחד עם שמן, כותנה, המכונה "זהב לבן", מילא תפקיד לא פחות בתהילה של הרפובליקה הסובייטית הסוציאליסטית של אזרבייג'ן מאשר שמן, ולכן הוחלט שצבע הכותנה צריך לבוא לידי ביטוי בסמל המועדון. מאז נשארה הקבוצה נאמנה לצבע השחור-לבן.
הגמוניה מקומית
נפטצ'י זכתה באליפות הליגה האזרית הראשונה ב-1992, ולאחר מכן זכתה הקבוצה בתוארי אליפות נוספים בשנים 1995/1996 ו-1996/1997.
בתחרויות אירופיות המועדון הצליח לראשונה לעלות לסיבוב המוקדמות השני של ליגת האלופות פעמיים, לאחר שניצחה את אלופת בוסניה והרצגובינה שירוקי ברייג ב-2004, ואת אלופת איסלנד הפנרפיירדיר ב-2005
ב-2006 הצליחה נפטצ'י לזכות בגביע חבר המדינות לאחר שניצחה בגמר את FBK קובנה הליטאית.
לאחר שש שנות בצורת, במאי 2011 זכה המועדון בתואר האליפות השישי שלו ועונה לאחר מכן בתואר השביעי.
הצלחה אירופית
בשנת 2012 היה נפטצ'י למועדון האזרי הראשון שמעפיל לשלב בתים של תחרות אירופית, לאחר שהקבוצה העפילה לשלב הבתים בליגה האירופית לעונת 2012/2013. הקבוצה הצליחה להשיג שלוש נקודות בשישה משחקים לאחר שסיימה פעמיים בתיקו עם פרטיזן בלגרד, ותיקו בסן סירו עם אינטר מילאנו.
במאי 2014, למרות שסיימה במקום הרביעי בליגה, הצליחה נפטצ'י לזכות בגביע האזרי השביעי של המועדון. באוגוסט 2014, המועדון הגיע לסיבוב הפלייאוף של הליגה האירופית לאחר שגבר על צ'יחורה סצ'חרה. בשלב הפלייאוף הודחה הקבוצה על ידי פרטיזן בלגרד.
בעונת 2020/2021, לאחר שבע שנים ללא תואר אליפות, זכתה הקבוצה בתואר האליפות התשיעי שלה.
תארים והישגים
ליגת העל האזרית:
הגביע האזרי: הסופר קאפ האזרי:
גביע חבר המדינות:
שיטות אנליטיות לחישוב אינטגרלים מסוימים
לחלק מהאינטגרלים לא ניתן מצד אחד לקבל פתרון עבור האינטגרל הלא מסוים אולם מהצד השני ניתן לקבל פתרונות אנליטיים (כלומר כאלו שאינם מצריכים אנליזה נומרית) עבור גבולות מסוימים של אינטגרל מסוים.
זוגיות ואי זוגיות
כאשר יש פונקציות שהיא אי זוגית ביחס לנקודה a, כלומר מתקיים והאינטגרל סימטרי סביב הנקודה a, כלומר הגבולות הם מהצורה  אזי האינטגרל הוא אפס; למשל:.
פונקציה זוגית סביב הנקודה a ניתנת לחישוב רק בחצי מהתחום (מעל או מתחת לנקודה a) תוך הכפלה בשניים. למשל:
חישוב במסלול סגור במישור המרוכב
כאשר מבצעים המשכה אנליטית של פונקציה ממשית למישור המרוכב, ניתן להשלים את מסלול האינטגרציה במישור המרוכב כך שייווצר מסלול סגור שניתן לחשב אותו באמצעות משפטים המתאימים לאינטגרל קווי במישור המרוכב כמו משפט אינטגרל קושי, נוסחת אינטגרל קושי, ובעיקר משפט השאריות. השיטה מתבססת על יצירת מסלול סגור C המכיל את הקטע \ (a, b) המופיע באינטגרל המקורי (אותו נסמן ב-I), וחישוב האינטגרל במסלול C (אותו נסמן ב-IC) ובקטעים האחרים המופיעים במסלול. כך מגיעים למשוואה מהצורה: \ f(I)=I_C כאשר f היא פונקציה הפיכה בתחום המתאים ל-I (בפרט אינטגרל של פונקציה ממשית הוא תמיד ממשי).
דוגמה
שמאל
את האינטגרל, כאשר \hbar>0,p,a, ניתן לחשב על ידי סגירת המסלול הסגור המצויר בצד שמאל והשאפת R לאינסוף. תחילה נפתח אותו לצורה נוחה יותר: על פי נוסחת אינטגרל קושי על המסלול הסגור מקבלים כי:
על פי למת ז'ורדן מקבלים כי: ,
ועל ידי הצבה מקבלים:
גבעת העמדות
גבעת העֲמָדוֹת היא גבעה בעיר נשר. על הגבעה שרידי בונקרים של הצבא הבריטי ממלחמת העולם השנייה, עמדות תותחים ששימשו להגנה על האזור מפני התקפות אוויריות ועמדת בטון מבוצרת ממלחמת העצמאות. מצדה המערבי משקיפה הגבעה על שכונת גבעת נשר, מצידה הצפוני על עמק זבולון ומפרץ חיפה ומצידה המזרחי, מחצבת בית החרושת נשר שעברה ניסוי שיקום נקודתי במסגרת פרויקט ניסיוני של האמן יצחק דנציגר, פרויקט שיקום מחצבת נשר.
שיטות אנליטיות לחישוב אינטגרלים מסוימים
דוגמה
ובסה"כ מתקיים:
דוגמה נוספת
נחשב את האינטגרל (עבור n \ge 2), בעזרת בניית קונטור מתאים במישור המרוכב. נשים לב כי נקודות סינגולריות מתקבלות כאשר x^n = -1 או (כאשר k מספר טבעי). על מנת ליישם את משפט השארית, נבנה קונטור בצורת גזרת מעגל המתאימה לזווית מרכזית 2\pi/n, אשר רדיוס אחד שלה הוא כל הישר הממשי והרדיוס השני שלה הוא הישר (האינסופי) העובר דרך ראשית הצירים ושורש היחידה ב-. הקונטור מכיל בתוכו נקודת סינגולריות אחת בלבד, ב-, ועל פי חישוב שאריות נקבל שהשארית של ב-z_0 היא. לפיכך תוצאת האינטגרל הקווי לאורך הקונטור כולו היא.
גבעת העמדות
גאוגרפיה
גבעת העמדות היא שלוחה במורדות הכרמל המשתרעת על פני כ-25 דונם. חלקה הצפוני הנמוך חופף לנקודת המפגש של כביש 7212 עם כביש 752 (דרך בר יהודה) מול אצטדיון נשר שם ניצב מבנה הדואר המנדטורי שנבנה ב-1935 בסגנון הבינלאומי והיה בשימוש עד שנת 2001, עת נפגע משריפה.
שיטות אנליטיות לחישוב אינטגרלים מסוימים
דוגמה נוספת
כעת נשים לב לעובדות הבאות:
גבעת העמדות
גאוגרפיה
צידה המערבי של הגבעה משתרע במקביל ולאורך כביש 7212 (רחוב הכלניות) שנסלל ב-1942 על ידי בית החרושת נשר כדרך ל"מחצבת חרייבה" השוכנת ליד גבעת ההגנה ושימשה כמחצבה חליפית לאחר שממחצבת נשר הישנה נחצב עד תום חומר הגלם לייצור מלט.
שיטות אנליטיות לחישוב אינטגרלים מסוימים
דוגמה נוספת
כלומר קיבלנו לבסוף את הקשר:
גבעת העמדות
גאוגרפיה
הגבעה ממשיכה ועולה במעלה הרכס ומתרחבת כשצידה המזרחי תחום במורדות מחצבת נשר הישנה. צידה הדרומי של הגבעה תחום בכביש שתחילתו מול שכונת גבעת נשר מול רחוב הרקפות המשמש ככביש יציאה חד סטרי משכונת גבעת נשר.
שיטות אנליטיות לחישוב אינטגרלים מסוימים
דוגמה נוספת
ממנו ניתן לחלץ את. על ידי חילוק של מספרים מרוכבים ומעט טריגונומטריה, נקבל לבסוף:
מעבר למערכת קואורדינטות אחרת
כאשר לאינטגרל יש סימטריה כלשהי, ניתן לעבור למערכת קואורדינטות אחרת שבה הוא מופיע בצורה פשוטה יותר. מעבר כזה מהווה למעשה מקרה פרטי של שיטת ההצבה.
גבעת העמדות
גאוגרפיה
שטח גבעת העמדות היה פתוח לציבור עד תחילת שנות ה-70 של המאה ה-20, אז גודר על ידי בית חרושת נשר. השטח נמצא היום בבעלות חברת כלל תעשיות שבעליה הוא האוליגרך הרוסי לאונרד בלווטניק.
תוכניות בניה
כלל תעשיות בעלי השטח ביחד עם ראש עיריית נשר אבי בינמו, הגישו תוכנית בנייה מקפת, לוועדה המרחבית לתכנון ובניה מורדות הכרמל, התוכנית הועברה ב-3 במרץ 2016 לוועדה המחוזית לתכנון ובנייה מחוז חיפה והיא אושרה ב-27 במרץ 2017,. התוכנית כוללת בניית שכונה חדשה במזרח העיר המחולקת לשני שלבים, והכוללת בסה"כ כ-5,000 יחידות דיור על שטח של כ-2,500 דונם. התוכנית כוללת שלב א' בניה מדרום-מערב של כ-2,000 יחידות דיור וקצת מסחר ותעסוקה, ושלב ב' מצפון-מזרח לכביש 752 על שטח מפעל נשר חיפה מדרום לכביש שיבוצע לאחר פינוי מפעל המלט שקיבל אישור חריג להמשך פעילות לעוד 25 שנה.
שיטות אנליטיות לחישוב אינטגרלים מסוימים
מעבר למערכת קואורדינטות אחרת
דוגמה נוספת:
חישוב האינגרל הבא:.
גבעת העמדות
תוכניות בניה
שלב א' כולל בתוכו בנייה על שטח גבעת העמדות ומחצבת נשר הישנה מדרום-מערב לכביש. בזמן בניית שלב זה, מפעל בית החרושת נשר ימשיך לפעול במתכונת בה הוא פועל בשנת 2017. האישור ניתן ל-25 שנים. על גבי שטח גבעת העמדות לאורך כביש 7212, מתוכנן לבנות שורת מגדלים בני 14 קומות ובית ספר יסודי.
שיטות אנליטיות לחישוב אינטגרלים מסוימים
מעבר למערכת קואורדינטות אחרת
לכן:.
שימוש בהתמרות
יש מקרים בהם ניתן להציג את האינטגרל המסוים בעזרת התמרה מסוימת (למשל התמרת פורייה) ולהשתמש בתכונות שלה.
גבעת העמדות
תוכניות בניה
התוכנית כוללת בניית 3 כיכרות על כביש 7212 ההיסטורי המוביל לגבעת נשר ולכביש 672 על רכס הכרמל שאמצעותו מגיעים מנשר לאוניברסיטת חיפה ולעספיא. שלוש הכיכרות יובילו לכבישים מזרחה שיחתכו ויחצו את הרכס הכולל את גבעת העמדות בשלוש נקודות: כביש יציאה נוסף לשכונה החדשה המתוכננת יהיה בדרום-מזרח השכונה באמצעות כיכר שתיבנה מול הקאנטרי קלאב של נשר. מכיכר זאת ייבנה גשר שיוביל להמשך השכונה שתיבנה על שטח מפעל נשר.
שיטות אנליטיות לחישוב אינטגרלים מסוימים
שימוש בהתמרות
לדוגמה, נחשב את.
נגדיר פונקציה. קל לבדוק ש-\ f בעלת נקודת אי-רציפות סליקה בנקודה 0, ולכן נוכל להתייחס אל \ f כאל פונקציה הרציפה בקטע.
גבעת העמדות
תוכניות בניה
תוכנית הבנייה לא אושרה על ידי מועצת עיריית נשר. בעקבות כך, עתרו 8 מחברי האופוזיציה במועצת נשר לבית המשפט המחוזי בחיפה (ביחד עם נושאים נוספים) לביטול ההחלטה בטענה שהיא מנוגדת לחוק. בישיבת בית משפט שהתקיימה ב-26 באוקטובר 2017, החליטה השופטת המחוזית ריבי למל שטריך לקבל את העתירה והורה לבינמו לכנס בתוך שבוע את מועצת העיר שבה ידונו על נושאים שונים שהועלו בעתירה כולל תוכניות הבנייה הכוללת את גבעת העמדות. בישיבה שהתקיימה במועצת העיר החליטה המועצה על הקפאת החלטת בינמו להצטרף כמגישה תוכנית התב"ע לוועדה המחוזית חיפה. הטענות כנגד התוכנית היו שתוכנית כה גדולה לא הובאה בפני מועצת העיר, תושבי העיר ובפני וועדות הבניה של העירייה. וכי הצטרפות העירייה כמגישה חושפת אותה לתביעות נוספות.
שיטות אנליטיות לחישוב אינטגרלים מסוימים
שימוש בהתמרות
לכן רציפה בקטע.
מהלמה של רימן-לבג אפשר לראות שמתקיים:
גבעת העמדות
תוכניות בניה
במקביל לפעילות חברי האופוזיציה במועצת העיר נשר, הקימו תושבי העיר מטה מאבק בשם רכס נשר ההיסטורי בסכנה. באתר מטה המאבק ובדף הפייסבוק פורטו הליקויים של התוכנית שהוגשה לוועדה המחוזית לתכנון ובנייה חיפה.
שיטות אנליטיות לחישוב אינטגרלים מסוימים
שימוש בהתמרות
כאשר: מקדמי הפורייה של \ g.
גבעת העמדות
תוכניות בניה
תוכנית הבנייה הופקדה ופורסמה לציבור ב-31 בינואר לצורך הגשת התנגדויות במשך 60 ימים. מועד אחרון להגשת התנגדות היה 1 במאי 2018, לאחר שהתגלתה תקלה באתר של מינהל התכנון בזמינות התוכניות.
שיטות אנליטיות לחישוב אינטגרלים מסוימים
שימוש בהתמרות
לכן:
בפרט, גם:
גבעת העמדות
תוכניות בניה
לתוכנית הוגשו התנגדויות רבות. בין מתנגדים היו: המועצה לשימור אתרים, סניף חיפה. קבוצה של תושבי נשר שהתאגדה ביחד להגשת התנגדות. הקבוצה כללה בעיקר תושבי שכונת גבעת נשר הקרובה ביותר לגבעת העמדות, חבר האופוזיציה דאז רועי לוי שבאוקטובר 2018 נבחר לראשות העיר, החברה להגנת הטבע וגופים נוספים. הוועדה החליטה לקבל מעט מההתנגדויות של המועצה לשימור אתרים ושל קבוצת תושבי נשר. בעיקר בנוגע לשני בונקרים שהושמטו מהתוכנית של כלל והנמכת גובה המבנים על צלע הגבעה הפוגעים בתצפית הנוף. בעקבות כך התאגדה קבוצת התושבים והגישה ערעור לבית המשפט. הוגשו גם ערעורים על ידי המועצה לשימור אתרים ועיריית נשר. בהסכם פשרה שמספרו עת"מ 10745-12-18 שהוגשה ב-5 בדצמבר 2018, הוסכם שמבנה בית הספר שמתוכנן להיבנות בתחתית הגבעה יבנה בקו גובה שלא יפגע בתצפית מהחלק העליון של הגבעה, וישמור על קשר עין עם מבנה בית העם. מבנה 9 לשימור.
שיטות אנליטיות לחישוב אינטגרלים מסוימים
שימוש בהתמרות
ולכן:
כי מנוסחת אוילר:
גבעת העמדות
תוכניות בניה
לאחר קבלה חלקית של ההתנגדות, החליטה קבוצת המתנגדים של תושבי נשר לפנות לבית משפט לעניינים מנהליים שבסופו הסתיים בהסכם פשרה שהתקבל בבית המשפט.
שיטות אנליטיות לחישוב אינטגרלים מסוימים
שימוש בהתמרות
כלומר:
נחלק לשני אינטגרלים, ונקבל:
גבעת העמדות
תוכניות בניה
ב־13 באוקטובר 2020 פורסמה הודעה לציבור לאפשרות הגשת התנגדויות לתוכנית המתאר של נשר עד 13 בדצמבר 2020. קבוצת תושבי נשר הגישה התנגדות להקמת בית ספר בחלקה הצפוני של הגבעה כפי שאושר בתוכנית הבנייה של כלל. ההתנגדות כללה דרישה להסבת מבנה הציבור של בית הספר להקמת מוזיאון לתולדות העיר נשר. התנגדות זאת תואמת את רצונו של רועי לוי ראש העיר נשר, לבנות במקום מבנה מוזיאון..
שיטות אנליטיות לחישוב אינטגרלים מסוימים
שימוש בהתמרות
האינטגרל השמאלי הוא אינטגרל של גרעין דיריכלה, ולכן שווה 1 לכל n טבעי.
האינטגרל שנותר הוא של פונקציה זוגית, ולכן ניתן להחליף את התחום ב- ולהכפיל ב-2:
ומכיוון שהאינטגרל מתכנס (ממבחן דיריכלה), מתקיים:כנדרש.
קלוד דה ולואה, נסיכת צרפת
קלוד דה ולואה, נסיכת צרפת (בצרפתית: Claude de France; 12 בנובמבר 1547 - 21 בפברואר 1575), הייתה בתו של אנרי השני, מלך צרפת ואשתו של קרל השלישי, דוכס לורן.